427.07 ORDNI DWARIMITAZZJONIJIET PERIKOLUŻI (ORDNI NRU. 49 TA’ L-2001) L-AVVIŻ LEGALI 5 ta’ l-2001. L-AVVIŻ LEGALI 5 ta’ l-2001. 1.1. Titolu. It-titolu ta’ dan l-Ordni hu Ordni dwar Imitazzjonijiet Perikolużi, u jista’ jissejjaħ Ordni Nru. 49 ta’ l-2001. 2.1 Applikabilità. Dan l-Ordni għandu japplika għall-prodotti, kif imfissra fil-paragrafu 2.2, illi, għax jidhru li jkunu xort’oħra milli huma, jqiegħdu fil-periklu s-saħħa jew is-sigurtà tal-konsumaturi. 2.2 Il-prodottimsemmija fil-paragrafu 2.1 huma dawk li, għalkemm m’humiex oġġeti ta’ l-ikel, għandhom l-għamla, riħa, lewn, dehra, ippakkjar, tikketta, volum jew daqs, tali li x’aktarx il-konsumaturi, l-aktar it-tfal, iħawwduhom ma’ oġġetti ta’ l-ikel u minħabba f’hekk iqegħduhom f’ħalqhom, jew jomogħduhom jew jibilgħuhom, u dan jista’ jkun ta’ periklu u jikkaġuna, b’eżempju, fgar, avvelenament, jew it-titqib jew sadd tal-parti tal-ġisem minn fejn jgħaddi l-ikel (apparat diġestiv). 3.1 Projbizzjoni ta’ bejgħ. Ħadd ma jista’ jqiegħed fis-suq, joffri għall-bejgħ, jimmanifattura, jimporta jew jesporta xi prodott imsemmi fil-paragrafu 2.2.